b'\n_START_ARTICLE_\nConciergerie\n_START_PARAGRAPH_\nConciergerie sau Palatul Ora\xc8\x99ului (\xc3\xaen francez\xc4\x83 Palais de la Cit\xc3\xa9) este primul palat regal din Paris, apoi transformat \xc3\xaentr-o \xc3\xaenchisoare. Se afl\xc4\x83 \xc3\xaen arondismentul 1, pe \xc3\x8ele de la Cit\xc3\xa9 (Insula Ora\xc8\x99ului), \xc3\xaen apropierea a Palatului Justi\xc8\x9biei \xc8\x99i a Sainte-Chapelle.\n_START_SECTION_\nIstoric\n_START_PARAGRAPH_\nIstoria palatului nu este foarte bine cunoscut\xc4\x83 \xc3\xaenainte de secolul al XI-lea. Capul Insulei Ora\xc8\x99ului a ad\xc4\x83postit ni\xc8\x99te cl\xc4\x83diri romane, probabil militare. Ar fi fost locul unde Iulian Apostatul a fost proclamat \xc3\xaemp\xc4\x83rat roman de trupele sale. \xc3\x8en secolul al VI-lea s-a construit \xc3\xaen acest loc palatul lui Clovis I, primul rege al francilor. Cinci secole mai t\xc3\xa2rziu, Hugo Capet a stabilit acolo consiliul s\xc4\x83u \xc8\x99i administra\xc8\x9bia sa. Robert al II-lea, Ludovic al VI-lea, Ludovic al VII-lea \xc8\x99i Filip al II-lea August au efectuat transform\xc4\x83ri mari la r\xc3\xa2ndul lor._NEWLINE_Acum nu mai exist\xc4\x83 nimic anterior lui Ludovic al IX-lea, care a construit Sainte-Chapelle \xc8\x99i a extins cl\xc4\x83dirile palatului spre sud. Filip al IV-lea cel Frumos a continuat lucr\xc4\x83rile \xc8\x99i a instalat Parlamentul din Paris \xc3\xaen aceste loc. \xc3\x8en anul 1360, \xc3\xaen urma r\xc4\x83scoalelor provocate de starostele negu\xc8\x9b\xc4\x83torilor, \xc3\x89tienne Marcel, Filip al V-lea Lunganul a p\xc4\x83r\xc4\x83sit Palatul Ora\xc8\x99ului pentru Palatul Saint-Pol (acum demolat total). Primul i-a fost \xc3\xaencredin\xc8\x9bat unui \xe2\x80\x9econcierge\xe2\x80\x9d (intendent). Astfel a fost cunoscut Palatul Ora\xc8\x99ului sub numele \xe2\x80\x9eConciergerie\xe2\x80\x9d. Totu\xc8\x99i, palatul a r\xc4\x83mas sediul administra\xc8\x9biei judiciare. Ca atare, includea o \xc3\xaenchisoare, care a ad\xc4\x83postit prizonieri importan\xc8\x9bi, ca de exemplu Fran\xc3\xa7ois Ravaillac, asasinul lui Henric al IV-lea. Dup\xc4\x83 un incendiu, cl\xc4\x83direa a fost modernizat\xc4\x83 de Ludovic al XVI-lea \xc3\xaen 1776._NEWLINE_\xc3\x8en anul 1790, \xc3\xaen timpul Revolu\xc8\x9biei franceze, portalul palatului a fost sigilat de primarul Parisului ca simbol al Vechiului Regim. Trei ani mai t\xc3\xa2rziu, Tribunalul revolu\xc8\x9bionar si-a \xc3\xaenceput activitatea \xc3\xaen marea camer\xc4\x83 a palatului. \xe2\x80\x9ePersoanele suspectate\xe2\x80\x9d, \xc8\x99i anume prizonierii politici, erau de\xc8\x9binu\xc8\x9bi la \xc3\xaenchisoarea Conciergerie f\xc4\x83r\xc4\x83 distinc\xc8\x9bie cu de\xc8\x9binu\xc8\x9bii obi\xc8\x99nui\xc8\x9bi. Din martie 1793 p\xc3\xa2n\xc4\x83 la mai 1795, tribunalul condus de acuzatorul public Fouquier-Tinville a judecat mai mult de 2.800 de persoane, pronun\xc8\x9b\xc3\xa2nd mai multe de 2.700 de condamn\xc4\x83ri la moarte, inclusiv regina Maria Antoaneta \xc8\x99i oamenii de stat Danton \xc8\x99i Robespierre. \xc3\x8en timpul Restaura\xc8\x9biei o capel\xc4\x83 a fost construit\xc4\x83 ca isp\xc4\x83\xc8\x99ire la loca\xc8\x9bia unde Maria Antoaneta era de\xc8\x9binut\xc4\x83.\n_START_SECTION_\nDescriere\n_START_PARAGRAPH_\nConciergerie a fost clasificat\xc4\x83 ca monument istoric \xc3\xaen 1914. \xc3\x8en prezent este deschis\xc4\x83 publicului. Se poate vizita sale medievale \xc3\xaen p\xc4\x83r\xc8\x9bile inferioare ale palatului \xc8\x99i sale revolu\xc8\x9bionare.'